NASTA PILDIRAAMAT
Tere!
Näitan teile täna üht Nasta ja Pinni lemmikmänguasja.
Kunagi oli see kena hiir,
ent nüüdseks on saba ja kõrv kuhugi kadunud.
Kas lähete hiirekesega mängima?
Ah, et polegi mängimise tuju?
Minge nüüd, ma pean ühe huvitava loo jutustama.
Minge sinna!
Läksidki mängima.
Täna jutustan Jeesuse sõbrast, kelle nimi oli Filippus.
Sellest loost näeme, kui oluline on olla
õigel ajal õiges kohas, nii kuidas Jeesus meid juhatab.
Kuidas Filippus teadis, millal on kuskil õige aeg olla?
Ta palvetas igal hommikul: "Kallis Jeesus, juhata mind täna.
Luba mul kohtuda inimestega, kellega ma pean kohtuma.
Anna mulle tänaseks tarkust ja jõudu."
Ta palus nii igal hommikul ja temaga juhtus uskumatuid lugusid.
Filippus oli Jeesusele ustav ja kuulekas.
Väga hea Jeesuse sõber.
Filippusega juhtus täna järgmine lugu.
Kui ta palvetas ja mõtles, mida täna teha ja kuhu minna,
siis ilmus talle äkki ingel.
Ingel tuli Filippuse juurde ja ütles: "Mine täna Jeruusalemma teele."
Ingel kadus.
Filippus oli mees, kes kuuletus alati Jeesusele
ja tegi, mida Ta palus teha.
Ta tegi seda, mida ingel palus, sest Jeesus oli ingli läkitanud.
Filippus pani end kärmelt riidesse,
peakatte pähe, et päike liiga ei teeks
ja sandaalid jalga ning läks Jeruusalemma teele.
Ta oli kindlasti põnevil, mis Jeruusalemma teel juhtub.
Kas seal on keegi, kes vajab tema abi?
Koos Jeesusega on alati põnev, saab kogeda põnevaid seiklusi.
Filippus oligi Jeruusalemma teel.
Ta kõndis ja ootas, mis juhtub.
Ta nägigi midagi erilist, mida iga päev sel teel ei näe.
Etioopia kojaülem Etioopia kuninganna õukonnast
oli Jeruusalemmast teel koju.
Etioopia kuninganna,
Kandake kojaülem reisis kuldse kaarikuga,
kus ta istus sebranahaga pehmendatud istmel.
Kaarikus istudes luges ta rullraamatut.
Sel ajal polnud raamatuid ja tekstid kirjutati paberirullidele.
Filippus küsis temalt: "Kas sa saad aru, mida loed?"
Jeesus andis Filippusele sõnad, mida too vankri kõrvalt hõikas.
Kojaülem vastas: "Ei saa aru, kas aitad mind?"
Filippus sõnas: "Võin küll aidata."
Ta jooksis kaariku juurde
ja kojaülem palus tal enda kõrvale kaarikusse istuda.
Nad istuvadki kaarikus kõrvuti.
Rullraamatus oli kirjutatud palju Jeesusest ja Jumalast.
See etiooplane ei tundnud veel Jeesust.
Filippus seletas kõike ja rääkis Jeesusest.
Teekond jätkus ja koos uuriti, millest pühakirjas kirjutati.
Piibel ei räägi sellest,
kuidas rullraamat kojaülema kätte sattus.
Keegi võis selle talle anda või oli ta selle ostnud kingituseks.
Juhtus see, et eunuhh tahtis sealsamas saada usklikuks.
Ta tahtis saada samuti Jeesuse järgijaks.
Edasi sõites nägid nad kaariku lähedal vett.
See võis olla järv või jõgi.
Kui Etioopia mees oli kuulnud palju lugusid Jeesusest.
Ka seda lugu, kuidas Jeesust oli Ristija Johannes ristinud.
Etioopia mees ütles Filippusele: "Kas sa ristiksid mind?
Tahan saada ristitud nagu Jeesust ristiti.
Jeesuse järgijad peavad ju saama ristitud?"
Filipppus oli kohe valmis ristima ja nad astusidki kaarikust maha.
Üleriided võeti seljast ning koos mindi vette.
Filippus ristis Etioopia kojaülema, et ta võiks Jeesust järgida.
Nad jätsid üksteisega hüvasti ning jätkasid oma teekonda.
Kojaülem viis kõik teadmised Jeesusest edasi Etioopiasse.
Etioopia on Aafrikas.
Nii tekkis usklikke ka Aafrikasse ja usk Jeesusesse levis.
Palvetame meie ka igal hommikul, nii nagu Filippuski palvetas:
"Jeesus, juhata mind täna õigel ajal õigesse kohta."
Sul võib juhtuda põnevaid sündmusi nagu Filippusegagi juhtus.
Nägemiseni!
Tõlge: Mare Peterson